text: 2.000 fisk sluppet fri
  25 juli 2012 kl. 14.55
  2.000 pighvar blev onsdag sat ud i Lillebælt fra stranden i Diernæs syd for Haderslev af fritidsfiskere.
  De mange fisk på mellem seks og 10 centimeter skal bidrage til at styrke fiskebestanden i de indre danske farvande.
  DTU Aqua står bag fiskeplejen i Danmark, men hidtil er der primært sat pighvarrer ud i Vejle Fjord, Århus Bugt, Øresund og ved Nordsjælland. Fiskeplejen betales af fiskekortene.
  Pighvarrerne skal helst være ret store, når de sættes ud. I takt med at de vokser, går de ned på stadig dybere vand. Det betyder, at deres chancer for at finde føde i form af småfisk forøges. En pighvar på ti centimeter kan dykke fem meter.
  Helt unge pighvarrer skal slås med skrubber om føden i vandoverfladen.
  Hvis der ikke er småfisk nok, spiser pighvarrer rejer og andre skaldyr, som er sværere at fordøje end fisk.
  Pighvarrer opdrættes kommercielt i Danmark, så det er let at få fat i fisk til udsætning.
  Pighvarrer bliver ofte i området, hvis de sættes ud i et egnet miljø. 
  Fisken er en eftertragtet spisefisk.
  